**Съобщение на Изпълнителна агенция по околна среда**

На основание чл. 122 „а“, ал. 5 от Закона за опазване на околната среда (ЗООС) е открит обществен достъп до заявлението за издаване на комплексно разрешително на **„КЦМ” АД, гр. Пловдив,** за експлоатация на следните инсталации: 1. Обособено производство на цинк и сплави, 2. Обособено производство на олово и сплави, 3. Обособено производство на благородни метали и сплави, изпълняващи дейности, съгласно следните точки от Приложение № 4 към ЗООС: т. 2.5 „а” - Инсталации за производство на необработени метали, различни от изброените в т. 2.2, 2.3 и 2.4, от руди, обогатени продукти или отпадъци от метали чрез металургични, химични или електролитни процеси; т. 2.5 „б” - Инсталации за претопяване, включително сплавяване на метали, различни от изброените в т. 2.2, 2.3 и 2.4, и експлоатации на леярни, с топилен капацитет над 4 т за денонощие за олово и за кадмий и 20 т за денонощие за всички останали метали и „Инсталация за производство на сребърен нитрат сух, на кристали“, изпълняваща дейност, съгласно т. 4.2 „г“ от Приложение № 4 към ЗООС – Инсталации за производство на неорганични химични вещества, като соли: амониев хлорид, калиев хлорат, калиев карбонат, натриев карбонат, перборати, сребърен нитрат.

Документацията е на разположение на интересуващите се всеки работен ден в периода **от 05.06.2017г. до 05.07.2017г.** в:

1. Сградата на община Куклен, 4101 гр. Куклен, ул. „Ал. Стамболийски” № 43, заседателна зала, от 08:00 до 12:00 и от 13:00 до 17:00 часа;
2. Публичния информационен център в Изпълнителната агенция по околна среда (ИАОС), гр. София, бул. “Цар Борис ІІІ” № 136, 14 етаж от 09:00 до 12:00 и от 13:00 до 17:30 часа.

За контакти, подаване на забележки, разяснения и възражения:

Величка Влахова – началник на отдел „ПГАПЗ”, ИАОС, тел.: 02/940-64-71;

Илия Димов – главен експерт в отдел „ППОС“ на община Куклен, тел.: 03115/21 92.